***Proiect***

|  |
| --- |
| **REPUBLICA MOLDOVA**CONSILIUL RAIONAL ŞTEFAN VODĂ |



**DECIZIE nr. 3/12**

**din 14 august 2024**

 Cu privire la stabilirea suplimentului la salariul de funcție

pentru performanțe profesionale individuale în muncă,

personalului de conducere al instituțiilor medico-sanitare publice

din raionul Ștefan Vodă, pentru anul 2024

În temeiul procesului verbal nr. 3 din 17.07.2024 al ședinței Comisiei de evaluare și validare a indicatorilor de performanță a activității instituției medico-sanitare publice din cadrul Asistenței Medicale Primare.

În conformitate cu prevederile Hotărîrii Guvernului Republicii Moldova nr. 837 din 06.07.2016 pentru aprobarea Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală;

În baza art. 43 ali (1), lit. (q) și art.46 din Legea nr. 436 – XVI din 28 decembrie 2006 privind administraţia publică locală, Consiliul raional Ştefan Vodă **DECIDE:**

1. Se stabileşte suplimentul la salariul de funcție pentru performanțe profesionale individuale în muncă, personalului de conducere al instituțiilor medico-sanitare publice din raionul Ștefan Vodă, pentru anul 2024, *conform anexei.*

2. Prin derogare de la prevederile art. 20 alin. (6) al Legii nr. 436 – XVI din 28 decembrie 2006 privind administraţia publică locală, se stabilește achitarea suplimentului la salariul de funcție pentru performanțe profesionale individuale în muncă, personalului de conducere al instituțiilor medico-sanitare publice din raionul Ștefan Vodă, pentru anul 2024, ***din data de 01.01.2024***, în temeiul pct. 28 al Regulamentului privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală, aprobat prin Hotărârea Guvernului nr. 837 din 06.07.2016.

3. Cheltuielile ce țin de punerea în aplicare a prezentei decizii vor fi acoperite în limitele mijloacelor contractate cu Compania Națională de Asigurări în Medicină și din alte surse de venit ale instituțiilor medico-sanitare publice, în limitele cotelor maxime pentru remunerarea muncii.

4. Controlul executării prezentei decizii se atribuie dnei Valeria Caușnean, vicepreședinta raionului.

5. Prezenta decizie poate fi contestată cu cerere prealabilă la autoritatea emitentă cu sediul or. Ștefan Vodă, str. Libertății nr. 1 sau la Judecătoria Căușeni (sediul or. Ștefan Vodă, str. Grigore Vieru nr. 6), în termen de 30 de zile din data publicării, potrivit prevederilor Codului administrativ al Republicii Moldova nr. 116/2018.

6. Prezenta decizie se include în Registrul de stat al actelor locale (actelocale.gov.md) se publică pe pagina web a Consiliului raional Ștefan Vodă și se aduce la cunoştinţa:

 Preşedintelui raionului;

Companiei Naționale de Asigurări în Medicină;

IMSP din raionul Ștefan Vodă.

 **Preşedintele şedinţei**

*Contrasemnează:*

**Secretarul Consiliului raional Ion Ţurcan**

|  |
| --- |
| **Anexa**la decizia Consiliului raional Ştefan Vodănr. 3/12 din 14 august 2024**Mărimea în (%) a suplimentului**la salariul de funcție pentru performanțe profesionale individuale în muncă,personalului de conducere al instituțiilor medico-sanitare publice din raionul Ștefan Vodă,pentru anul 2024 |

|  |  |  |  |
| --- | --- | --- | --- |
| **Numele prenumele** | **Functia**  | **Denumirea instituției** | **Supliment la salariul de funcție lunar pentru performanțe profesionale individuale în muncă****(% din salariul de funcție)** |
| Mariana Haret | Șef | IMSP Centrul de sănătate Ștefan Vodă  | 25% |
| Tatiana Nicolenco | Șef adjunct | IMSP Centrul de sănătate Ștefan Vodă  | 25% |
| Ion Țîbărnac | Șef | IMSP Centrul de sănătate Talmaza | 35% |
| Ion Babei | Șef | IMSP Centrul de sănătate Crocmaz | 50% |
| Matrona Arșeri | Șef | IMSP Centrul de sănătate Olănești | 50% |